rejauldu/bengali-wikipedia huggingface dataset:
শিরোমণি অকালী দল (গণতান্ত্রিক), বাদলের নেতৃত্বাধীন শিরোমণি অকালী দলের বিচ্ছিন্ন দল ছিল। এসএডি(ডি) ১৯৯৬ সালে কুলদীপ সিং ওয়াদালার নেতৃত্বে গঠিত হয়েছিল যিনি দলের প্রথম সভাপতি হবেন। দলটি কয়েক বছর ধরে ভারত জুড়ে বিভিন্ন রাজনৈতিক দলের সাথে জোট বেঁধেছে যাদের নির্দিষ্ট ইস্যুতে সরকারকে চ্যালেঞ্জ করার জন্য একই প্ল্যাটফর্ম ছিল। ২০০৪ সালের লোকসভা নির্বাচনের আগে, এসএডি(ডি) আবার বাদলের নেতৃত্বাধীন শিরোমণি অকালী দলের সাথে পুনরায় একীভূত হয়েছিল।  দলটি ২০২০ সালে একই নাম এবং ব্যানারে এবং সুখদেব সিং ধীন্ডসা এবং তার পুত্র পারমিন্দর সিং ধীন্ডসার নেতৃত্বে পুনঃপ্রতিষ্ঠিত হয়েছিল। ধীন্ডসা এবং শিরোমণি অকালী দল এবং শিরোমণি আকালি দলের (তকসালি) অনেক কর্মী ও নেতা একত্রিত হয়ে দলটিকে পুনঃপ্রতিষ্ঠা করেন, শিরোমণি অকালী দলের ভাবমূর্তি নষ্ট করার জন্য বাদল এবং তাদের ঘনিষ্ঠ অন্যান্য নেতাদের দোষারোপ করেন এবং বলেন যে তারা আকালি মূল্যবোধ ভুলে গেছে। ধীন্ডসা বলেছেন যে অকালী দলের তার দলটি হল সত্যিকারের অকালী দল যা অকালী মূল্যবোধকে সমুন্নত রাখবে যা বাদলরা ভুলে গেছে। তিনি আরও উল্লেখ করেছেন যে বাদলরা কীভাবে অকালী দলের ক্ষমতায় ফিরে আসার সম্ভাবনা নষ্ট করেছে, তিনি বলেছিলেন যে এই দলটি পার্টি, আন্দোলন এবং পাঞ্জাব পুনরুদ্ধার করবে। গঠনের পর থেকেই এই দলটি জনপ্রিয়তা পাচ্ছে, পাঞ্জাবের অনেক ছোট দল এবং রাজনৈতিক পরিবার এই দলে যোগ দিয়েছে। ২০২১ সালের মে মাসের মাঝামাঝি সময়ে, শিরোমণি আকালি দল (গণতান্ত্রিক) এবং শিরোমণি অকালী দল (তাকসালি) উভয়ই শিরোমণি অকালী দল (সংযুক্ত) গঠনে একীভূত হয়। এই দলটি আর নেই।   তথ্যসূত্র   বিষয়শ্রেণী:২০২১-এ বিলুপ্ত রাজনৈতিক দল বিষয়শ্রেণী:শিরোমণি অকালী দল বিষয়শ্রেণী:২০২০-এ প্রতিষ্ঠিত রাজনৈতিক দল বিষয়শ্রেণী:২০০৪-এ ভারতে বিলুপ্ত বিষয়শ্রেণী:২০০৪-এ বিলুপ্ত রাজনৈতিক দল বিষয়শ্রেণী:১৯৯৬-এ প্রতিষ্ঠিত রাজনৈতিক দল বিষয়শ্রেণী:পাঞ্জাব, ভারতের বিলুপ্ত রাজনৈতিক দল বিষয়শ্রেণী:শিখ রাজনৈতিক দল
ক্যাপ্টেন মার্ভেল একটি আমেরিকান কাল্পনিক কমিক মার্ভেল কমিক্সের দ্বারা প্রকাশিত সুপারহিরো কমিক বই । এটি কার্টুনিস্ট জো সাইমন এবং জ্যাক কির্বি দ্বারা তৈরি করা হয়েছে। চরিত্রটি প্রথম প্রকাশ পায় মার্ভেল কমিক্সের পূর্বসুরী চরিত্র থেকে। ক্যাপ্টেন মার্ভেল  কমিকসটির গল্প সাজানো হয়েছিল একজন দেশপ্রেমিক ও পৃথিবীর অতিমানবীয় আকাশ সৈন্য হিসাবে।   চলচ্চিত্র  এই কমিকের উপর ২০১৮ সালে ক্যাপ্টেন মার্ভেল নামে একটি চলচ্চিত্র নির্মাণ করা হয়েছে।    তথ্যসূত্র   বহিঃসংযোগ       Captain America Library (fan site). Archived from the original on July 8, 2011.     Captain America cover gallery     বিষয়শ্রেণী:মার্ভেল কমিক সুপারহিরো বিষয়শ্রেণী:চলচ্চিত্রে অভিযোজিত মার্ভেল কমিক
জাহিদ আকবর একজন বাংলাদেশী গীতিকার। তিনি অ্যালবাম এবং চলচ্চিত্রের জন্য গান রচনা করেছেন। তারমধ্যে "নীলাঞ্জনা" (২০১১), "প্রিয়তমা (২০১১), "সত্যি করে বল" (২০১৬), "দেহবাজি" (২০১৭) ইত্যাদি অ্যালবাম উল্লেখযোগ্য।  কর্মজীবন জাহিদ ২০০০ সালে কর্মজীবন শুরু করেছিলেন। কবি কাওসার আহমেদ চৌধুরী তাকে গানের কথা লেখার জন্য অনুপ্রাণিত করেছিলেন। ২০১১ সালে তিনি নুসরাত ইমরোজ তিশা  অভিনীত "নীলাঞ্জনা", "ভালোবাসি তোমায়" এবং ডুব সাতার চলচ্চিত্রের গান লেখেছেন। ২০১৩ সালে, তিনি তারকাটার গানের কথা লিখেছিলেন, এবং পলক মুছল এবং সুনিধি চৌহানের মতো বলিউড গায়ক তার গানের জন্য কণ্ঠ দিয়েছেন। ২০১৫ সালে, তিনি  সাবিনা ইয়াসমিন-এর জন্য "এক চোখে সুর তোমার" রচনা করেনThe Daily Star : Legendary Sabina Yasmin sings for Zahid Akbar's lyrics তার মেয়ে বাধন একই গানের আরেকটি সংস্করণে কণ্ঠ দিয়েছিলেন। একই বছর, তিনি 'মেঘে ঢাকা শহর' টেলিফিল্মটির জন্য "কেউ বনের আরলে" গান লিখেছিলেন যাতে কণ্ঠ দেন হাবিব ওয়াহিদ। তিনি তার লেখা সেরা গান হিসেবে ন্যান্সির গাওয়া "ডুব সাতার"  "দুই দিকে বসবাস", আরেফিন রুমির "প্রিয়তামা", বাপ্পা মজুমদার "শুন্য", "আরাধোনা" এবং 'মোস্ট ওয়েলকাম ২' চলচ্চিত্রের "ভেজা ভেজা হাওয়া" গান উল্লেখ করেছেন।   পুরস্কার   সেরা গীতিকারের জন্য সিজিপিএ পুরস্কার - ২০১৩  বিচিত্রা পুরস্কার - ২০১৫   তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাংলাদেশী গীতিকার
কেফার সিলভার ( , লাইট সিলভার গ্রাম) দক্ষিণ ইসরায়েলের একটি যুব গ্রাম । এটি অস্কিলোনের কাছাকাছি অবস্থিত। গ্রামটি হোফ অস্কিলোন আঞ্চলিক পরিষদ এর এখতিয়ারভুক্ত।  সালে এর জনসংখ্যা ছিল ২৯০ জন।   ইতিহাস  গ্রামটি ১৯৫৭ সালে আমেরিকার জায়োনিস্ট অর্গানাইজেশনের উদ্যোগে প্রতিষ্ঠিত হয়েছিল এবং আব্বা হিলেল সিলভারের নামে নামকরণ করা হয়েছিল। ২০০৮ সালের মার্চ মাসে এটি গাজা স্ট্রিপ থেকে ছোড়া একটি বিএম-২১ দ্বারা আঘাত হানে। কেফার সিলভারে একটি বোর্ডিং স্কুল হিসাবে কাজ করে। স্কুলের প্রতিষ্ঠাতা এবং প্রথম অধ্যক্ষ ছিলেন লেখক এবং শিক্ষাবিদ আরেহ কোটজার।   আরও দেখুন    ইসরায়েলে শিক্ষা   তথ্যসূত্র   বিষয়শ্রেণী:দক্ষিণী জেলা (ইসরায়েল)-এর জনবহুল স্থান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আরবি ভাষার লেখা থাকা নিবন্ধ
হোম অ্যালোন হলো আমেরিকার বড়দিনের জন্য তৈরি করা পারিবারিক হাস্যরসাত্মক ধারাবাহিক চলচ্চিত্র। যেটির প্রথম চলচ্চিত্র হোম অ্যালোন ১৬ নভেম্বর ১৯৯০ সালে মুক্তি পায় এবং সর্বশেষ ৬ষ্ঠ চলচ্চিত্রটি মুক্তি পায় ১২ নভেম্বর ২০২১ সালে। চলচ্চিত্রগুলো শিশুদের চারপাশের দুঃসাহসিক অভিযানকে ঘিরে আবর্তিত হয়েছে, যারা ছুটির সময়ে নিজেদেরকে একা খুঁজে পায় এবং আক্রমণকারী চোর ও অপরাধীদের কাছ থেকে তাদের বাড়ি বা নিজেদেরকে রক্ষা করার চ্যালেঞ্জের মুখোমুখি হয়।  প্রথম তিনটি চলচ্চিত্র টুয়েন্টিয়েথ সেঞ্চুরি ফক্স দ্বারা প্রেক্ষাগৃহে মুক্তি পায়, যখন নিম্নলিখিত দুটি টেলিভিশন চলচ্চিত্র ফক্স টেলিভিশন স্টুডিওস দ্বারা প্রযোজনা করা হয়। চলচ্চিত্রগুলো ডিজনি-মালিকানাধীন এবিসি চ্যানেলে (আমেরিকান ব্রডকাস্টিং কোম্পানি) প্রচারিত হয়েছিল এবং সমালোচকদের নেতিবাচক পর্যালোচনার সাথে বিস্তারিত আলোচনা করা হয়েছে।  চলচ্চিত্রসমূহ  চলচ্চিত্র প্রধান চরিত্র যুক্তরাষ্ট্রে মুক্তি পরিচালক চিত্রনাট্যকার প্রযোজক হোম অ্যালোন কেভিন ম্যাকক্যালিস্টার (ম্যাকোলে কুলকিন) ১৬ নভেম্বর ১৯৯০ ক্রিস কলম্বাস জন হিউজেস জন হিউজেস হোম অ্যালোন ২: লস্ট ইন নিউ ইয়র্ক ২০ নভেম্বর ১৯৯২ হোম অ্যালোন ৩ অ্যালেক্স ফ্রুইট (অ্যালেক্স ডি. লিঞ্জ) ১২ ডিসেম্বর ১৯৯৭ রাজা গসনেল জন হিইজেস ও হিল্টন অ্যা গ্রিন হোম অ্যালোন ৪: টেকিং ব্যাক দ্য হাউস কেভিন ম্যাককেলিস্টার (মাইক ওয়াইনবার্গ) ৩ নভেম্বর ২০০২ রড ড্যানিয়েল দেব্রা ফ্রাঙ্ক ও স্টিভ এল. হায়েস মিচ এঞ্জেল হোম অ্যালোন: দ্য হলিডে হিইস্ট ফিন (ক্রিশ্চিয়ান মার্টিন) ও অ্যালেক্সিস বক্সটার (জোডেল ফারল্যান্ড) ২৫ নভেম্বর ২০১২ পিটদর হেওয়িট অ্যারন গিন্সবার্গ ও ওয়েড ম্যাকইন্টায়ার কিম টড হোম সুইট হোম অ্যালোন ম্যাক্স মার্চার (অর্চি ইয়েটস) ১২ নভেম্বর ২০২১ ডেন মেজার মাইকি ডে ও স্ট্রিটার সিইড হাচ পার্কার ও ড্যান উইলসন বক্স অফিস পারফরম্যান্স  চলচ্চিত্র মুক্তির তারিখ বক্স অফিস রাজস্ব আয় বক্স অফিস র‌্যাংকিং বাজেট সূত্র যুক্তরাষ্ট্র আন্তর্জাতিক বিশ্বব্যাপী সবসময় (দেশজ) সবসময় (বিশ্বব্যাপী) হোম অ্যালোন ১৬ নভেম্বর ১৯৯০ $২৮৬,৭৬১,২৪৩ $১৯০,৯২৩,৪৩২ $৪৭৬,৬৮৪,৬৭৫ #৩৮  (#৩৬(A)) #৬৮ $১৮ মিলিয়ন   হোম অ্যালোন ২: লস্ট ইন নিউ ইয়র্ক ২০ নভেম্বর ১৯৯২ $১৭৩,৫৮৫,৫১৬ $১৮৫,৪০৯,৩৩৪ $৩৫৮,৯৯৪,৮৫০ #১৩৭ (#১৩৮(A)) #১৫১ $২৮ মিলিয়ন  হোম অ্যালোন ৩ ১২ ডিসেম্বর ১৯৯৭ $৩০,৮৮২,৫১৫ $৪৮,২০০,০০০ $৭৯,০৮২,৫১৫ #১৮০৭  $৩২ মিলিয়ন  মোট $ $ $  $ মিলিয়ন তালিকা নির্দেশক  N/A সহ ধূসর ঘর নির্দেশ করে যে তথ্য "উপলব্ধ নয়"।  (A) বর্তমান টিকিটের দামের উপর ভিত্তি করে " সমন্বয়কৃত" মোট নির্দেশ করে (বক্স অফিস মোজো দ্বারা গণনাকৃত)  তথ্যসূত্র  বহিসঃযোগ               বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:হোম অ্যালোন বিষয়শ্রেণী:মার্কিন বড়দিনের চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র বিষয়শ্রেণী:পরবর্তী কিস্তির চলচ্চিত্র
স্টোনওয়াল শুটিং স্পোর্টস অফ উটাহ হল উটাহের বন্দুক অধিকার সমর্থকদের একটি দল। ২০০০ সালে লেখক জোনাথন রাউচ জাতীয়ভাবে বর্ণনা করেছিলেন আত্মরক্ষা, বিনোদন এবং লক্ষ্যভেদী ক্রীড়ার জন্য অস্ত্রের আইনি, দায়িত্বশীল এবং নিরাপদ ব্যবহারের কথা। পিঙ্ক পিস্তলস সংস্থারও একই ধারণা ছিল, যেটি এই দলও সমর্থন করত। ২০০২ সালে উটাহের সমকামী কর্মী ডেভিড নেলসন যখন এই দলটি প্রতিষ্ঠা করেন, তখন থেকে শত শত সমর্থক এই দলে যোগ দিয়েছেন, যাঁদের মধ্যে আছেন সমকামী, লেসবিয়ান, উভকামী এবং ট্রান্সজেন্ডার (এলজিবিটি)।   রাজনীতি  এই দলটি অরাজনৈতিক, কিন্তু তারা স্বীকার করে যে বেশিরভাগ এলজিবিটি আমেরিকান নিজেদের ডেমোক্র্যাট হিসেবে পরিচয় দেয়। এই সংগঠনটি সেকেন্ড অ্যামেন্ডমেন্ট ফাউন্ডেশন এবং আরও ৫০টির বেশি আত্মরক্ষামূলক গোষ্ঠীকে সমর্থন করে, যার মধ্যে রয়েছে আফ্রিকান আমেরিকান হান্টিং অ্যাসোসিয়েশন এলএলসি, দ্বিতীয় সংশোধনী ডেমোক্র্যাটস, আমেরিকান গান কালচার রিপোর্ট, আর্মড লিবারালস, গান লাভিং লিবারাল, দ্য গান টোটিং লিবারাল, গান টোটিং লিবারালস, গানটার্ডস ডট নেট, দ্য লিবারাল গান ক্লাব, লিবারালস উইথ গানস, ওরেগন ডেমোক্র্যাটিক গান ওনার্স ককাস, প্রো-গান প্রগ্রেসিভ এবং উইমেন এগেইনস্ট গান কন্ট্রোল।   সরকার  এই গোষ্ঠীর সদস্যদের  উৎসাহিত করা হয় যাতে তারা মার্কিন যুক্তরাষ্ট্রের সংবিধানের দ্বিতীয় সংশোধনীর অধিকার এবং সমকামী আমেরিকানদের সমান অধিকার রক্ষার উদ্দেশ্যে প্রার্থী ও জননীতির পক্ষে প্রচার চালায়, এবং অস্ত্রের প্রতি যে ভয় আছে তার বিরুদ্ধে অবস্থান নেয়। তারা সফলভাবে এমন রাজ্য আইন প্রণয়নের জন্য কাজ করেছে যা সরকারী কলেজ ক্যাম্পাসে শিক্ষার্থীদের আইনি ভাবে লুকোনো আগ্নেয়াস্ত্র বহনের অধিকারকে রক্ষা করে। তারা সল্ট লেক সিটি ও সল্ট লেক কাউন্টির সরকারী সম্পত্তিতে আগ্নেয়াস্ত্রমুক্ত নীতিমালা বিলোপের জন্য কাজ করেছে, এবং এখনো ঘৃণাজনিত অপরাধের বিরুদ্ধে কাজ করে যাচ্ছে।   আরও দেখুন   অ্যাথলেট অ্যালি  মার্কিন যুক্তরাষ্ট্রে বন্দুক রাজনীতি  মার্কিন যুক্তরাষ্ট্রে এলজিবিটি অধিকার  পিঙ্ক পিস্তলস   তথ্যসূত্র    বহিঃসংযোগ    উটাহের স্টোনওয়াল শুটিং স্পোর্টস  বিষয়শ্রেণী:যুক্তরাষ্ট্রের এলজিবিটিকিউ ক্রীড়া সংগঠন
বেন রবার্ট ডাঙ্ক (জন্ম: ১১ মার্চ, ১৯৮৭) কুইন্সল্যান্ডের ইনিসফেল এলাকায় জন্মগ্রহণকারী পেশাদার অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য বেন ডাঙ্ক ঘরোয়া ক্রিকেটে তাসমানিয়ান টাইগার্সের প্রতিনিধিত্ব করছেন। দলে তিনি মূলতঃ বামহাতি ব্যাটসম্যান হিসেবে খেলছেন্ এছাড়াও তিনি উইকেট-কিপার হিসেবেও দক্ষ।   প্রারম্ভিক জীবন  অস্ট্রেলীয় আন্তঃরাজ্য ক্রিকেট প্রতিযোগিতায় কুইন্সল্যান্ড বুলসের হয়ে খেলার পর তাসমানিয়ান টাইগার্সের সাথে চুক্তিবদ্ধ হন। ডিসেম্বর, ২০০৯ সালে কুইন্সল্যান্ডের টুয়েন্টি২০ দলে তার অভিষেক ঘটে। ছয় খেলায় ৯৯ বলে ১৪২ রান করেন। তন্মধ্যে ৪০ বলে অপরাজিত ৭০ রানের ইনিংস উল্লেখযোগ্য। অক্টোবর, ২০১০ সালে শেফিল্ড শিল্ডে প্রথমবারের মতো কুইন্সল্যান্ডের প্রতিনিধিত্ব করেন।  ২০১২ সালে তাসমানিয়ান টাইগার্স দলে স্থানান্তরিত হন। ১৮ অক্টোবর, ২০১৪ তারিখে কুইন্সল্যান্ডের বিপক্ষে ঘরোয়া একদিনের প্রতিযোগিতায় অপরাজিত ২২৯ রান সংগ্রহ করেন। এরফলে ডেভিড ওয়ার্নারের ১৯৭ রান অতিক্রম করে অস্ট্রেলীয় ক্রিকেটে প্রথম দ্বিশতক হাঁকান তিনি। ২০১৪ সালে ইন্ডিয়ান প্রিমিয়ার লিগে মুম্বই ইন্ডিয়ান্স দলে প্রতিনিধিত্ব করছেন তিনি।   খেলোয়াড়ী জীবন  ৫ নভেম্বর, ২০১৪ তারিখে দক্ষিণ আফ্রিকা দলের বিপক্ষে টুয়েন্টি২০ আন্তর্জাতিকে অভিষেক ঘটে তার।  তথ্যসূত্র  বিষয়শ্রেণী:অস্ট্রেলীয় ক্রিকেটার বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় উইকেট-রক্ষক বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:কুইন্সল্যান্ডের ক্রিকেটার বিষয়শ্রেণী:সিডনি থান্ডারের ক্রিকেটার বিষয়শ্রেণী:হোবার্ট হারিকেন্সের ক্রিকেটার বিষয়শ্রেণী:মুম্বই ইন্ডিয়ান্সের ক্রিকেটার বিষয়শ্রেণী:তাসমানিয়ার ক্রিকেটার বিষয়শ্রেণী:গালে গ্ল্যাডিয়েটর্সের ক্রিকেটার বিষয়শ্রেণী:অ্যাডিলেড স্ট্রাইকার্সের ক্রিকেটার বিষয়শ্রেণী:অ্যান্টিগুয়া হকসবিলসের ক্রিকেটার বিষয়শ্রেণী:কুইন্সল্যান্ড থেকে আগত ক্রিকেটার বিষয়শ্রেণী:করাচি কিংসের ক্রিকেটার বিষয়শ্রেণী:লাহোর কালান্দার্সের ক্রিকেটার বিষয়শ্রেণী:মেলবোর্ন স্টার্সের ক্রিকেটার বিষয়শ্রেণী:সেন্ট কিট্‌স ও নেভিস প্যাট্রিয়টসের ক্রিকেটার বিষয়শ্রেণী:উইকেট-রক্ষক বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
ভেলুয়া ইউনিয়ন বাংলাদেশের ময়মনসিংহ বিভাগের শেরপুর জেলার শ্রীবরদী উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা ও আয়তন  ক্রমিকগ্রামপুরুষমহিলামোট০১বারারচর৯৯৩৯৯৫১৯৪৮০২বারারচর বলিদাপাড়া৭১৮৬৮৭১৪০৫০৩তিনানী পাড়া৮৯৫৮৭৮১৭৭৩০৪ডাকরাপাড়া৯৭৪৯২৪১৯৯৮০৫ডালিপাড়া১৯২১৮৮৩৮০০৬ভেলুয়া১০০১৯৬৫১৯৬৬০৭তিনানী ভেলুয়া৭৯০৭৮২১৫৭২০৮দষ্টিপাড়া৬০০৫৭৩১১৭৩০৯চকবন্দি৫৬৫৫৪৬১১১১১০কবিরাজ পাড়া৩৪৪৩৬৪৭০৮১১চকবন্দি নয়াপাড়া৬৭০৭১৫১৩৮৫১২কাউনেরচর১৪০২১৩৬৪২৭৬৬১৩চরহাবর৬৭৪৬৫৭১৩৩১১৪ঢনঢনিয়া১৪১৭১৩৭৮২৭৯৫১৫লক্ষীডাংরী৭৪০৭৪৫১৪৮৫১৬শিমুলচড়া৯২৬৯১১১৮৩৭১৭চর শিমুলচড়া১৫৪৪১৫৪২৩০৮৬১৮চাংপাড়া১২১৯১২০৭২৪২৬১৯বন্ধধাতুয়া৬৮৬৬৪৪১৩৩০   শিক্ষা  শিক্ষার হার: ৫৫%।  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  চেয়ারম্যানগণের তালিকা ক্রমিকনামকার্যকাল০১মেজাজ উদ্দিন তালুকদার১৯২৭-১৯৪৭০২শামসুল হক১৯৪৬-১৯৬৩০৩আঃ রেজ্জাক মিয়া১৯৬৩-১৯৬৮০৪মোঃ সিরাজুল ইসলাম তালুকদার১৯৬৮-১৯৭১০৫মোঃ হামিদুল হক শাহজাহান১৯৭২-১৯৭৬০৬মরহুম আঃ রেজ্জাক মিয়া১৯৭৬-১৯৮০০৭মোঃ ডাঃ শামসুল হক১৯৮০-১৯৮৩০৮মোঃ হুসেন আলী সরকার০৯মোঃ দেলোয়ার হোসেন১০হামিদল হক শাহজাহান১৯৮৪-১৯৯১১১এডঃ মোঃ দেলোয়ার হোসেন১৯৯২-১৯৯৭১২মোঃ জহুরুল হক মজনু তালুকদার১৯৯৮-১৩রেজাউল করিম২০০২-২০১০১৪মোঃ হামিদুল হক শাহজাহান২০১১-২০১৬১৫মো. মিজানুর রহমান মিয়া২০১৬-২০২১১৬মোঃ আবু জাফর২০২১-২০২২১৭মোঃ আব্দুল করিম২০২২-বর্তমান   আরও দেখুন    ময়মনসিংহ বিভাগ  শেরপুর জেলা  শ্রীবরদী উপজেলা   তথ্যসূত্র   বিষয়শ্রেণী:শ্রীবরদী উপজেলার ইউনিয়ন বিষয়শ্রেণী:১৯২৭-এ প্রতিষ্ঠিত
মতিহার বাংলাদেশের রাজশাহী জেলার একটি মেট্রোপলিটন থানা। এটি  রাজশাহী সিটি কর্পোরেশনের আওতাধীন।   আয়তন    প্রতিষ্ঠাকাল  ১৯৯২ সালের ১ জুলাই রাজশাহী জেলার পবা উপজেলা, বোয়ালিয়া থানা ও চারঘাট উপজেলার অংশ বিশেষ নিয়ে মতিহার থানা গঠিত হয়।   অবস্থান ও সীমানা    প্রশাসনিক এলাকা  মতিহার থানার আওতাধীন রাজশাহী সিটি কর্পোরেশনের এলাকাসমূহ হল: ওয়ার্ড (রাসিক)/ইউনিয়নমৌজার নামএলাকা/মহল্লার নাম২৮নং ওয়ার্ড (রাজশাহী সিটি কর্পোরেশন)কাজলাকাজলাধরমপুরধরমপুর২৯নং ওয়ার্ড (রাজশাহী সিটি কর্পোরেশন)খোজাপুরখোজাপুরডাঁশমারীডাঁশমারীসাতবাড়িয়াসাতবাড়িয়া৩০নং ওয়ার্ড (রাজশাহী সিটি কর্পোরেশন)মির্জাপুরমির্জাপুররাজশাহী বিশ্ববিদ্যালয়রাজশাহী বিশ্ববিদ্যালয়চৌদ্দপাইচৌদ্দপাইবুধপাড়াবুধপাড়া৬নং হরিয়ান ইউনিয়ন (পবা উপজেলা)চর শ্রীরামপুরচর শ্রীরামপুরবিবাদী তারানগরবিবাদী তারানগরচিটামারীচিটামারীকাজিরপুরকাজিরপুরচর রামপুরচর রামপুরচর বিন্দাদহচর বিন্দাদহচর শ্যামপুরচর শ্যামপুর৮নং পারিলা ইউনিয়ন (পবা উপজেলা)ভাল্লুকপুকুরভাল্লুকপুকুরপোড়াপুকুরপোড়াপুকুর (আংশিক)ললিতাহারললিতাহারখড়খড়িখড়খড়িবামনশিকড়বামনশিকড়   আরও দেখুন   রাজশাহী সিটি কর্পোরেশন  পবা উপজেলা  রাজশাহী জেলা   তথ্যসূত্র    বহিঃসংযোগ     বিষয়শ্রেণী:রাজশাহী সিটি কর্পোরেশনের থানা
সূরা আল-মাআরিজ‌ (আরবি ভাষায়: المعارج) মুসলমানদের ধর্মীয় গ্রন্থ কুরআনের ৭০ তম সূরা, এর আয়াত অর্থাৎ বাক্য সংখ্যা ৪৪ এবং রূকু তথা অনুচ্ছেদ সংখ্যা ২। সূরা আল-মাআরিজ মক্কায় অবতীর্ণ হয়েছে।   নামকরণ  এই সূরাটির তৃতীয় আয়াতের ذِي الْمَعَارِجِ বাক্যাংশের الْمَعَارِجِ অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে المعارج (‘মাআরিজ’) শব্দটি আছে এটি সেই সূরা। المعارج (‘মাআরিজ’) শব্দটির অর্থ হচ্ছে ঊর্ধ্বারোহণের সোপানসমূহের অধিকারী।   নাযিল হওয়ার সময় ও স্থান    বিবরণ  কাফেররা কিয়ামত, আখেরাত এবং দোযখ ও বেহেশত সম্পর্কিত বক্তব্য নিয়ে বিদ্রুপ ও উপহাস করতো এবং মুহাম্মদকে এই মর্মে চ্যালেঞ্জ করতো যে, তুমি যদি সত্যবাদী হয়ে থাকো আর তোমাকে অস্বীকার করে আমরা জাহান্নামের শাস্তিলাভের উপযুক্ত হয়ে থাকি তাহলে তুমি আমাদেরকে যে কিয়ামতের ভয় দেখিয়ে থাকো তা নিয়ে এসো। যে কাফেররা এসব কথা বলতো এ সূরায় তাদের সতর্ক করা হয়েছে এবং উপদেশ বাণী শোনানো হয়েছে। তাদের এ চ্যালেঞ্জের জবাবে এ সূরার গোটা বক্তব্য পেশ করা হয়েছে।  সূরার প্রথমে বলা হয়েছে, "প্রার্থনাকারী শাস্তি প্রার্থনা করছে। মুহাম্মদের দাওয়াত অস্বীকারকারীর ওপর সে শাস্তি অবশ্যই পতিত হবে। আর যখন আসবে তখন কেউ তা প্রতিরোধ করতে পারবে না। তবে তার আগমন ঘটবে নির্ধারিত সময়ে। আল্লাহর কাজে দেরি হতে পারে। কিন্তু তার কাছে অবিচার হবেনা। কিন্তু আমি দেখছি তা অতি নিকটে"।  পরিশেষে মক্কার কাফেরদের সাবধান করা হয়েছে - "যারা মুহাম্মদকে বিদ্রুপ ও উপহাস করত। তাদেরকে বলা হয়েছে "যদি তোমরা তাকে না মানো তাহলে আল্লাহ অন্যদেরকে তোমাদের স্থলাভিষিক্ত করবেন। মুহাম্মদ এই বলে উপদেশ দেয়া যেন তিনি এসব উপহাস- বিদ্রুপের তোয়াক্কা না করেন। এরা যদি কিয়ামতের লাঞ্ছনা দেখার জন্যই জিদ ধরে থাকে তাহলে তাদেরকে এ অর্থহীন তৎপরতায় লিপ্ত থাকতে দিন। তারা নিজেরাই এর দুঃখজনক পরিণতি দেখতে পাবে।"   তথ্যসূত্র    বহিঃসংযোগ   ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ  বিষয়শ্রেণী:সূরা
উত্তর-পশ্চিম সীমান্ত প্রদেশ ক্রিকেট দল ছিল একটি ভারতীয় ঘরোয়া ক্রিকেট দল যা উত্তর-পশ্চিম সীমান্ত প্রদেশের ব্রিটিশ ভারতীয় প্রদেশের প্রতিনিধিত্ব করে। দলটি রঞ্জি ট্রফিতে ১৯৩৭-৩৮ ভারতীয় ক্রিকেট মৌসুম থেকে ১৯৪৫-৪৬ মৌসুম পর্যন্ত ব্রিটিশ ভারতে, ভারত ভাগের আগে খেলেছিল।  দলটি প্রথম রঞ্জি ট্রফিতে ১৯৩৭ মৌসুমে দক্ষিণ পাঞ্জাব দলের বিপক্ষে প্রথম-শ্রেণীর ক্রিকেট খেলে। দলটি ১৯৫৫/৪৬ মৌসুম পর্যন্ত রঞ্জি ট্রফিতে উপস্থিত ছিল, যখন এটি দিল্লির বিরুদ্ধে তার চূড়ান্ত প্রথম-শ্রেণীর ম্যাচ খেলেছিল।First-Class Matches played by North West Frontier Province  স্বাধীনতা এবং ভারত বিভাগের পর, এনডব্লিউএফপি দল পাকিস্তানের বিভিন্ন জাতীয় প্রতিযোগিতায় অংশ নেয়। ২০১০ সালে, প্রদেশটির নাম পরিবর্তন করে "খাইবার পাখতুনখোয়া" রাখা হয় এবং সেই অনুযায়ী ক্রিকেট দলের নামকরণ করা হয়।   তথ্যসূত্র   বিষয়শ্রেণী:ভারতের প্রথম-শ্রেণীর ক্রিকেট দল বিষয়শ্রেণী:ভারতের প্রাক্তন সিনিয়র ক্রিকেট ক্লাব বিষয়শ্রেণী:খাইবার পাখতুনখোয়ার ক্রিকেট বিষয়শ্রেণী:১৮৮৭-এ ভারতে প্রতিষ্ঠিত বিষয়শ্রেণী:১৮৮৭-এ প্রতিষ্ঠিত ক্রিকেট ক্লাব
টি এম সুন্দররাজন (১৯২২-২০১৩) ভারতের তামিল চলচ্চিত্র জগতের একজন নামকরা গায়ক ছিলেন। পঞ্চাশের দশকে কর্মজীবন শুরু করা সুন্দররাজন মনয়ঙ্গত সুব্রমণিয়ন বিশ্বনাথনের সুর করা প্রায় সাড়ে চারশো চলচ্চিত্রে গান গেয়েছেন ১৯৭০-এর দশক পর্যন্ত, তন্মধ্যে তামিল ছাড়াও তেলুগু, কন্নড় এবং মালয়ালম ভাষার চলচ্চিত্রও ছিলো তবে ওগুলো মনয়ঙ্গত সুব্রমণিয়ন বিশ্বনাথনের সুর করা ছিলোনা, তার সুর করা শুধু তামিল গান ছিলো। তামিল চলচ্চিত্র জগতের মহানায়ক শিবাজি গণেশন এবং এমজিআরের চলচ্চিত্রে সুন্দররাজন গান গাইতেন এবং জনপ্রিয়তা অর্জন করতেন। সুন্দররাজনের সহ-শিল্পী হিসেবে এল আর ঈশ্বরী, পি সুশীলা এবং এস জনকী থাকতেন যারাও খ্যাতিমান সঙ্গীত শিল্পী ছিলেন সেই আগেকার যুগের। তিনি দক্ষিণ ভারতের প্রায় সব ভাষায় গাইলেও মূলত তামিল ভাষার গানই বেশি গেয়েছেন।  তার পুরোনাম ছিলো তোগুলাবা মিনাচ্চি আইয়ানগর সুন্দররাজন, ১৯২২ সালে মাদুরাইতে জন্ম নেওয়া এই মহীয়ান শিল্পী ১৯৪৬ সালে ২৪ বছর বয়সে বিয়ে করেছিলেন সুমিত্রা নামের এক কিশোরীকে, এবং তাদের ছয় ছেলেমেয়ে ছিলো। ২০১৩ সালে ৯১ বছর বয়সে বার্ধ্যকজনিত কারণে পরলোক গমন করেন এই কালজয়ী কণ্ঠশিল্পী। তথ্যসূত্র  বহিঃসংযোগ    বিষয়শ্রেণী:ভারতীয় সঙ্গীতশিল্পী বিষয়শ্রেণী:ভারতীয় নেপথ্য গায়ক বিষয়শ্রেণী:ভারতীয় গায়ক বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:ভারতীয় তামিল ব্যক্তি বিষয়শ্রেণী:তামিল নেপথ্য সঙ্গীতশিল্পী বিষয়শ্রেণী:তামিল ভাষার সঙ্গীতশিল্পী বিষয়শ্রেণী:তামিল সঙ্গীতশিল্পী বিষয়শ্রেণী:১৯২২-এ জন্ম বিষয়শ্রেণী:২০১৩-এ মৃত্যু বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:তামিলনাড়ুর সঙ্গীতশিল্পী বিষয়শ্রেণী:ভারতীয় শাস্ত্রীয় সঙ্গীতে পুরুষ গায়ক বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:তামিল চলচ্চিত্র অভিনেতা
থাম্ব|লুকাস পরীক্ষা: ইথানল সহ নেতিবাচক (বাম) এবং টি -বুটানলের সাথে ইতিবাচক লুকাসের বিকারক হলো গাঢ় HCl এসিডে দ্রবীভূত অনার্দ্র জিঙ্ক ক্লোরাইড দ্রবণকে লুকাস বিকারক বলে। ঘনীভূত হাইড্রোক্লোরিক অ্যাসিডের অ্যানহাইড্রাস জিঙ্ক ক্লোরাইডের একটি দ্রবণ। এই সমাধানটি কম আণবিক ওজনের অ্যালকোহলগুলিকে শ্রেণীবদ্ধ করতে ব্যবহৃত হয়। প্রতিক্রিয়া হল একটি প্রতিস্থাপন যেখানে ক্লোরাইড একটি হাইড্রক্সিল গ্রুপকে প্রতিস্থাপন করে। একটি ইতিবাচক পরীক্ষা পরিষ্কার এবং বর্ণহীন থেকে অস্বস্তিতে পরিবর্তন দ্বারা নির্দেশিত হয়, একটি ক্লোরোঅ্যালকেন গঠনের সংকেত দেয়।  এছাড়াও, এই পরীক্ষার সর্বোত্তম ফলাফল টারশিয়ারি অ্যালকোহলগুলিতে পরিলক্ষিত হয়, কারণ তারা মধ্যবর্তী টারশিয়ারি কার্বোকেশনের উচ্চ স্থিতিশীলতার কারণে সংশ্লিষ্ট অ্যালকাইল হ্যালাইডগুলি দ্রুত গঠন করে। পরীক্ষাটি ১৯৩০ সালে রিপোর্ট করা হয়েছিল এবং গুণগত জৈব রসায়নে একটি আদর্শ পদ্ধতিতে পরিণত হয়েছিল।  বিশ্লেষণের বিভিন্ন বর্ণালী এবং ক্রোমাটোগ্রাফিক পদ্ধতির উপলব্ধতার সাথে পরীক্ষাটি তখন থেকে কিছুটা অপ্রচলিত হয়ে পড়েছে। এটি হাওয়ার্ড লুকাসের (১৮৮৫-১৯৬৩) নামে নামকরণ করা হয়েছিল।   লুকাস পরীক্ষা   অ্যালকোহলগুলোতে লুকাস পরীক্ষা হলো প্রাথমিক, মাধ্যমিক এবং তৃতীয় অ্যালকোহলের মধ্যে পার্থক্য করার জন্য একটি পরীক্ষা। এটি একটি SN1 প্রতিক্রিয়ার মাধ্যমে হাইড্রোজেন হ্যালাইড সহ তিনটি শ্রেণীর অ্যালকোহলের প্রতিক্রিয়ার পার্থক্যের উপর ভিত্তি করে।  tert-BuOH + HCl → tert-BuCl + H2O  বিভিন্ন প্রতিক্রিয়াশীলতা সংশ্লিষ্ট কার্বোকেশনের গঠনের ভিন্নতাকে প্রতিফলিত করে। টারশিয়ারি কার্বোকেশনগুলি সেকেন্ডারি কার্বোকেশনের চেয়ে অনেক বেশি স্থিতিশীল এবং প্রাথমিক কার্বোকেশনগুলি সবচেয়ে কম স্থিতিশীল (হাইপারকনজুগেশনের কারণে)।  ZnCl2 এবং ঘনীভূত HCl-এর সমতুল্য মিশ্রণ হল বিকারক। অ্যালকোহল প্রোটোনেটেড হয়, H2O গ্রুপ পাতা তৈরি করে, কার্বোকেশন তৈরি করে এবং নিউক্লিওফাইল Cl− (যা অতিরিক্ত পরিমাণে থাকে) সহজেই কার্বোকেশনকে আক্রমণ করে, ক্লোরোঅ্যালকেন গঠন করে। জলীয় মিশ্রণে জৈব ক্লোরাইডের কম দ্রবণীয়তার কারণে টর্বিডিটির প্রমাণ হিসাবে টারশিয়ারি অ্যালকোহলগুলি লুকাস রিএজেন্টের সাথে অবিলম্বে প্রতিক্রিয়া দেখায়। মাধ্যমিক অ্যালকোহলগুলি পাঁচ বা তার বেশি মিনিটের মধ্যে প্রতিক্রিয়া করে (তাদের দ্রবণীয়তার উপর নির্ভর করে)। প্রাথমিক অ্যালকোহলগুলি ঘরের তাপমাত্রায় লুকাস বিকারকের সাথে প্রশংসনীয়ভাবে প্রতিক্রিয়া দেখায় না। তাই, অস্বচ্ছলতা দেখা দিতে যে সময় লাগে তা হল অ্যালকোহলের শ্রেণির প্রতিক্রিয়াশীলতার একটি পরিমাপ, এবং এই সময়ের পার্থক্য তিনটি শ্রেণির অ্যালকোহলের মধ্যে পার্থক্য করতে ব্যবহৃত হয়:   ঘরের তাপমাত্রায় দৃশ্যমান প্রতিক্রিয়া নেই এবং শুধুমাত্র গরম করার সময় একটি তৈলাক্ত স্তর তৈরি করে: প্রাথমিক, যেমন ১-পেন্টানল   সমাধান ৩-৫ মিনিটের মধ্যে তৈলাক্ত স্তর তৈরি করে: সেকেন্ডারি, যেমন ২-পেন্টানল   সমাধান অবিলম্বে একটি তৈলাক্ত স্তর গঠন করে: তৃতীয়, যেমন ২-মিথাইল-২-বুটানল  লুকাস পরীক্ষা সাধারণত অক্সিডেশন পরীক্ষার একটি বিকল্প - যা প্রাথমিক এবং মাধ্যমিক অ্যালকোহল সনাক্ত করতে ব্যবহৃত হয়। তথ্যসূত্র  বিষয়শ্রেণী:অজৈব যৌগ বিষয়শ্রেণী:রাসায়নিক পরীক্ষা বিষয়শ্রেণী:বিশ্লেষণাত্মক বিকারক
রানিয়া () ভারতের হরিয়ানা রাজ্যের সির্সা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯০ মিটার (৬২৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে রানিয়া শহরের জনসংখ্যা হল ২০,৯৫৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৪%। পুরুষদের মধ্যে সাক্ষরতার হার ৫৯% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে রানিয়া এর সাক্ষরতার হার কম।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
25px|alt=|link= উইকিপিডিয়ায় স্বাগতম। যদিও এই বিশ্বকোষে গঠনমূলক অবদান রাখার জন্য সকলেই স্বাগত, কিন্তু নিবন্ধগুলো কোনো কারণ ছাড়াই স্থানান্তর করা উচিত নয়{{safesubst:#if:|, যা আপনি :-এর ক্ষেত্রে করেছেন}}। নিবন্ধের এমন একটি নাম থাকা দরকার যা একইসাথে সঠিক এবং সহজাত। এটিতে সহায়তার জন্য উইকিপিডিয়ায় কিছু নির্দেশিকা রয়েছে। সাধারণত, যদি বর্তমান নামটি এই নির্দেশিকাগুলি অনুসরণ না করে তবে কোনও পাতা কেবলমাত্র নতুন শিরোনামে স্থানান্তরিত হওয়া উচিত। এছাড়াও, যদি কোনও পাতার শিরোনাম নিয়ে আলোচনা করা হয়, তবে কেউ পৃষ্ঠাটি স্থানান্তর করার পূর্বে ঐকমত্যের প্রয়োজন হবে। বিশ্বকোষে অবদান রাখা সম্পর্কে আরও জানার জন্য স্বাগতম পাতাটি একবার দেখুন। {{safesubst:#if:||ধন্যবাদ।}}
thumb|ভারতের দিল্লিতে জামে মসজিদ জামে মসজিদ (, ) (কখনও কখনও জামি মসজিদ বা বড় মসজিদ নামেও পরিচিত) একটি নির্দিষ্ট এলাকার প্রধান মসজিদ যেখানে শুক্রবার দুপুরে জুমার নামাজ অনুষ্ঠিত হয়। এছাড়া কাছাকাছি কোনো মুসল্লা বা ঈদগাহ না থাকলে এই মসজিদে ঈদের নামাজ অনুষ্ঠিত হতে পারে।   নামের উৎপত্তি  জামে মসজিদ শব্দটি আরবি শব্দ "মসজিদ জামি" () থেকে এসেছে। আর আরবি মূল "ج - م - ع" থেকে "জামি" () শব্দটি এসেছে যার অর্থ একত্রিত করা (মৌখিক রূপ:  ও )। এখান থেকেই ফার্সি ভাষায় "মাসজিদ-ই জামে" () শব্দটি এসেছে। এই শব্দটি একইভাবে অক্ষরীকরণের মাধ্যমে অন্যান্য ভাষায় জামা মসজিদ, জামি মসজিদ, জামেহ মসজিদ, জামিয়া মসজিদ বা জোমেহ মসজিদ হিসেবে ব্যবহৃত হয়। আরবি ভাষায় শব্দটি সাধারণত শুধু "জামি" () পর্যন্ত সরলীকৃত করা হয়।  অনারব মুসলিম জাতিসমূহে, "জামি" (একত্রিত হওয়া) শব্দটি প্রায়ই একই মূল থেকে আগত "জুমা" () শব্দটির সাথে মিলিয়ে ফেলা হয় যা শুক্রবার দুপুরের প্রার্থনা () বা শুধু শুক্রবার () বোঝায়।,  এর কারণ জুমার নামাজে মুসল্লিদের সমবেত হওয়া প্রয়োজনীয় এবং সাধারণত কোনো শহরের প্রধান মসজিদ বা কেন্দ্রীয় মসজিদ বা জামে মসজিদে এই নামাজ অনুষ্ঠিত হয়। তাই জামে মসজিদ কখনও কখনও শুক্রবারের মসজিদ হিসেবেও পরিচিত।   আরও দেখুন   নামাজ  ঈদ  জুমার নামাজ  মসজিদের তালিকা  বিশ্বের বৃহত্তম মসজিদগুলোর তালিকা   তথ্যসূত্র    বহিঃসংযোগ      বিষয়শ্রেণী:মসজিদ বিষয়শ্রেণী:ইসলামি স্থাপত্য বিষয়শ্রেণী:প্রধান মসজিদ বিষয়শ্রেণী:ইরানি স্থাপত্য বিষয়শ্রেণী:ইসলাম সম্পর্কিত তালিকা